महिला दो बच्चों के साथ कुएं में कूदी  
बाड़मेर जिले के जीवण थाना क्षेत्र में एक महिला ने गृह क्लेश से तंग आकर अपने दो बच्चों समेत कुएं में कूद कर आत्महत्या कर ली।
बाड़मेर जिले के जीवण थाना क्षेत्र में एक महिला ने गृह क्लेश से तंग आकर अपने दो बच्चों समेत कुएं में कूद कर आत्महत्या कर ली। पुलिस सूत्रों के अनुसार पन्ना देवी पत्नी गणपत लाल अपनी बेटी दीपा (4) और छह महीने के शिशु पप्पू को लेकर रविवार की रात कुएं में कूद गई। ग्रामीणों की सूचना पर पुलिस ने कल मौके पर पहुंच कर तीनों को बाहर निकाल कर अस्पताल पंहुचाया जहां चिकित्सकों ने तीनों को मृत घोषित कर दिया। पुलिस ने तीनों का पोस्टमार्टम करवाने के बाद अन्तिम संस्कार के लिए शव परिजनों के हवाले कर दिए। पुलिस मामले की जांच कर रही है।